
Okresný súd Poprad 2T/58/2024 8724010779 19. 07. 2024 Mgr. Lukáš Hvizdoš ECLI:SK:OSPP:2024:8724010779.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 19. júla 2024 v Kežmarku, vydáva tento rozhodol: Obvinený A. B., nar. XX.XX.XXXX v C., trvale bytom C., adresa na doručovanie písomností: B. XX, C., uznáva
sa
z a v i n n é h o , že
v období od mesiaca september roku 2023 doposiaľ v C. ako otec maloletých dcér D. B., nar. XX.XX.XXXX a E. B., nar. XX.XX.XXXX, bytom u matky, riadne a včas neprispieval na ich výživu a to aj napriek tomu, že mu táto povinnosť vyplýva priamo z § 62 Zákona o rodine a podľa rozsudku Okresného súdu Poprad sp. zn. 16P/19/2023 zo dňa 18.08.2023, ktorý nadobudol právoplatnosť dňa 08.09.2023, bol zaviazaný prispievať na výživu maloletej dcéry D. B. sumou 100,- eur mesačne a na výživu maloletej dcéry E. B. sumou 100,- eur mesačne vždy do 20. dňa v mesiaci vopred matke maloletých detí počnúc dňom doručenia rozhodnutia osobe povinnej z vyživovacej povinnosti, čím mu za uvedené obdobie, okrem úhrad v mesiaci december 2023 v sume 400,- eur a v mesiaci marec 2024 v sume 200,- eur, vznikol na výživnom dlh v sume najmenej 1.400,- eur, teda najmenej dva mesiace v období dvoch rokov neplnil z nedbanlivosti zákonnú povinnosť vyživovať iného, čím
spáchal
prečin zanedbania povinnej výživy podľa § 207 ods. 1 Trestného zákona. Za
to mu súd
ukladá:
Podľa § 207 ods. 1 Trestného zákona, s použitím § 36 písm. j), písm. l) Trestného zákona, § 38 ods. 2, ods. 3 Trestného zákona, trest odňatia slobody v trvaní 2 (dvoch) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 12 (dvanásť) mesiacov. Podľa § 50 ods. 2 Trestného zákona povinnosť, aby v skúšobnej dobe podľa svojich schopností zaplatil zameškané výživné. najmenej dva mesiace v období dvoch rokov neplnil z nedbanlivosti zákonnú povinnosť vyživovať iného,
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia

